OpenLLM-France/wikimedia huggingface dataset:
# Treku Armendáriz

Treku Armendariz és un baterista espanyol.
Durant la seva carrera musical va ser membre de Kortatu i de Les Mecaniciens.

## Carrera musical

El 1984 va formar, al costat dels germans Fermin i Iñigo Muguruza, el grup Kortatu. Fermin es va encarregar de cantar i tocar la guitarra, Iñigo es va encarregar del baix i Treku de la bateria. Van ser considerats part de l'anomenat rock radical basc i van ser pioners a introduir l'ska a Espanya.
El grup es va donar a conèixer l'any 1985 amb un recopilatori anomenat «El disco de los cuatro» al costat de Cicatriz, Jotakie i Kontuz-Hi!. Posteriorment van gravar tres àlbums d'estudi (Kortatu, 1985; El estado de las cosas, 1986; Kolpez Kolpe, 1988) un disc en directe (Azken Guda Dantza, 1988), un recopilatori per a Europa (A Frontline Compilation, 1988) i un maxi senzill (A la Calle, 1986), a més d'una gran quantitat de senzills.
Després de l'enregistrament d'Azken Guda Dantza el grup es va separar. Durant els seus quatre anys de vida van fer un total de 280 concerts per tota la geografia espanyola i per nombrosos països europeus.
L'any 1990 va ser reclutat per Jabier Muguruza (germà gran de Fermin i Iñigo) per a formar part del grup de pop Les Mecaniciens. Amb ells va publicar l'LP Erabakia (1990). Posteriorment, Treku es va retirar del món de la música i va començar a treballar en una empresa duanera.

## Discografia
### Kortatu

* «Disco de los cuatro» (Soñua, 1985), juntament amb Cicatriz, Jotakie y Kontuz-Hi!. Reeditat en CD per Oihuka l'any 2000.
* Kortatu (Soñua, 1985). LP. En la reedició en CD (Oihuka, 1998) es van incloure dues cançons extra: «Mierda de ciudad» i «El último ska».
* A la Calle (Soñua, 1986). Maxi single amb 3 cançons.
* El estado de las cosas (Soñua, 1986). LP. En la reedició en CD (Oihuka, 1998), es van incloure les cançons del maxi single «A la calle».
* A Frontline Compilation (Red Rhino-Organik, 1988). LP. Recopilatori, reeditat en CD por Oihuka en 1998.
* Kolpez Kolpe (Oihuka, 1988). LP. Reeditat en CD per Esan Ozenki l'any 1998.
* Azken Guda Dantza (Nola!, 1988). Doble LP en directe. En la reedició en CD (Esan Ozenki, 1992) van desaparèixer els xiulets censors que se sentien en el tema «Aizkolari». En aquesta edició també es va descobrir que el personatge ocult que apareixia en l'encartament de El estado de las cosas era Joan Carles I.

### Les Mecaniciens

* Erabakia (Elkar, 1990)
* Ia Xoragarria (Elkar, 1992)
* Euskadi jende gutxi (Esan Ozenki, 1993).

## Referències

* ↑ F-M Hop: Música vasca: Kortatu, en el dosier especial sobre música vasca, publicado por La Factoría del Ritmo, marzo-julio de 1996.
* ↑ Les Mecaniciens > Erabakia (LP), en Badok.info
* ↑ Negu Gorriak. La victoria de la palabra, p. 6.
# Aldealengua

Aldealengua és un municipi de la província de Salamanca a la comunitat autònoma de Castella i Lleó. Limita al Nord amb Moriscos, a l'Est amb Aldearrubia, al Sud amb Calvarrasa de Abajo i a l'Oest amb Cabrerizos.

## Demografia

Evolució demogràfica :
| 1991 | 1996 | 2001 | 2004 |
| 476 | 513 | 555 | 562 |

## Enllaços externs

* Enllaç a Wikisalamanca
# Tell Abqain

Tell Abqain (o tell Abqa'in) és un lloc del Baix Egipte a uns 75 km al sud-est d'Alexandria i a uns 5 km a l'est de la ciutat de Hosh Isa, governadorat de Bahriya, on hi el que podrien ser les restes d'una fortalesa defensiva que probablement va construir Ramsès II.
Tell Abqa'in fou descobert el 1903 per Daressy. El lloc fou visitat per Habachi el 1941. Des del 1996 està essent excavat per un equip de la Universitat de Liverpool dirigit per Susanna Thomas.
# Morique

El morique (morike) és una llengua arawak del grup septentrional occidental, extingida i poc certificada que es parlava entre el riu Ucayali i el riu Javari al Perú. Està estretament relacionada amb el chamicuro.$^{:145}$

## Comparació lexica

Comparació lèxica entre el morique i el chamicuro (Ramirez 2019: 658; 2020: 145):
| Català | Moríque | Chamicuro |
| llengua | -min | menu |
| dent | -as | ahsi |
| ull | -oki | ohki |
| orella | -θai | tʃaji |
| barba | xona | ʂuʔna |
| jacaré | kaʃio | kaʃjuna |
| tabac | porots | polohti |
| mill | naʃi | naʃi |

## Referències

* ↑ Ramirez, Henri, & França, Maria Cristina Victorino de. (2019). Línguas Arawak da Bolívia. LIAMES: Línguas Indígenas Americanas, 19, e019012. https://doi.org/10.20396/liames.v19i0.8655045
* ↑ Ramirez, Henri. Enciclopédia das línguas Arawak: acrescida de seis novas línguas e dois bancos de dados. 3. 1. Curitiba: Editora CRV, 2020. DOI 10.24824/978652510234.4. ISBN 978-65-251-0234-4.
* ↑ Ramirez, Henri (2019). Enciclopédia das línguas Arawak: acrescida de seis novas línguas e dois bancos de dados. (no prelo)
# Harlem

Harlem és un gran barri del nord de Manhattan, a Nova York, conegut des dels anys 20 com a centre residencial, cultural i econòmic afroamericà. Originalment era un poble neerlandès fundat el 1658 i anomenat així en honor de la ciutat de Haarlem dels Països Baixos. La història de Harlem ha estat definida com una sèrie d'altibaixos econòmics, amb significatius desplaçaments de població durant cada cicle.
Després de la Guerra Civil, els jueus i italians pobres formaven la població predominant de Harlem. Els residents afroamericans van començar a arribar en grans nombres l'any 1905 com una part de la Gran Migració. Durant anys 20 i 30, el centre i l'est de Harlem van ser el focus del Renaixement de Harlem, un corrent de treballs artístics sense precedent a la comunitat negra d'Amèrica. Igualment, amb les pèrdues de feina durant la Gran Depressió i la desindustrialització de Nova York després de la Segona Guerra Mundial, la taxa de crims i de pobresa va incrementar significativament. La població afroamericana de Harlem va arribar al capdamunt als anys 50. A la segona meitat del segle xx, Harlem va esdevenir un gran centre de l'economia afroamericana. L'any 2008, l'Oficina de Cens dels Estats Units va trobar que, per primera vegada des dels anys 30, menys de la meitat dels residents eren negres, ocupant només un 40% de la població.

## Límits

Encara que el nom és de vegades usat per a referir-se a tot el sector nord de l'illa de Manhattan, tradicionalment Harlem està limitat per:
* al nord, el carrer 155 (o els carrers 158 o 160 segons algunes fonts)
* a l'est, el riu Harlem
* al sud, el carrer 96 i Central Park
* a l'oest, la Cinquena Avinguda, Morningside Park, el carrer 125 oest i el riu Hudson

## Història

El primer assentament humà en el que avui es coneix com a Harlem va ser fet pels holandesos i va ser batejada el 1658 amb el nom de Nieuw Haarlem (Nova Haarlem), en honor de la ciutat holandesa de Haarlem. El 1664, els anglesos van prendre el control de la colònia holandesa i van batejar el poble com Harlem. El segle xix, Harlem va ser un lloc ple de granges com la de propietat de James Roosevelt a l'est de la Cinquena Avinguda, entre els carrers 110 i 125, que actualment és el centre de la zona hispana de Harlem, l'anomenat Spanish Harlem o Harlem espanyol. Els primers homes de raça negra a arribar a Harlem ho van fer a inicis del segle xx, i el 1919 el seu nombre s'havia quadruplicat. Els anys 20, Harlem va ser el centre del sorgiment d'una cultura negra coneguda com el Renaixement de Harlem, que va ser un temps de produccions artístiques com ara el jazz, la majoria dels espectacles del qual, irònicament, eren només per a gent blanca.

## Vegeu també

* Astor Row
* A$AP Rocky
# Washington Stecanela Cerqueira

Washington Stecanela Cerqueira (Brasilia, Brasil, 1 d'abril de 1975) és un exfutbolista brasiler. Va disputar 9 partits amb la selecció del Brasil.

## Referències

* ↑ National Football Teams
# Trek73

TREK73 és un videojoc d'ordinador basat en la sèrie de televisió original de Star Trek. Va ser creat el 1973 per William K. Char, Perry Lee i Dan Gee. El joc es va jugar a través d'un teletip. Roderick Perkins va adaptar el programa per l'ordinador LHS DECISION situat al Lawrence Hall of Science a Berkeley, Califòrnia. Dave Pare i Chris Williams van traduir del BASIC al C i Jeff Okamoto, Peter Yee, i altres van corregir i millorar el codi font.

## Referències

* ↑ Korns, Dave. «My First Favorite Computer Game», 18-05-2009. Arxivat de l'original el 2009. [Consulta: 13 juliol 2010].

## Enllaços externs

* TREK73 original HP BASIC Source Code a Wayback Machine (archived 3 March 2015$^{[Datemismatch]}$), extracted from HP tape image
* TREK73 HP 2000 BASIC Source Code a Wayback Machine (archived 5 March 2015$^{[Datemismatch]}$), retyped by Pete Turnbull
* TREK73 Free BSD Version, hosted by Matt Dillon of DragonFly BSD
* TREK73, by Kermit Murray contains many resources
# Aleksandr Mikhàilovitx Prókhorov

Aleksandr Mikhàilovitx Prókhorov, rus: Александр Михайлович Прохоров, (Atherton, Austràlia 1916 - Moscou, Rússia 2002) fou un físic i professor universitari soviètic guardonat amb el Premi Nobel de Física l'any 1964.
Va néixer l'11 de juliol de 1916 a la ciutat austràliana d'Atherton, en una família d'immigrants russos. El 1923 la família retornà a la Unió Soviètica i Prókhorov participà en la Segona Guerra Mundial, on fou ferit dues vegades.
Editor de la Gran Enciclopèdia Soviètica des de 1969, Prókhorov morí el 8 de gener de 2002 a la ciutat de Moscou.
Participà al costat del físic soviètic Nikolai Bàssov en les investigacions referents a la dualitat làser-màser, desenvolupant la seva teoria el 1952 simultàniament al físic nord-americà Charles Hard Townes. El 1964 els tres físics foren guardonats amb el Premi Nobel de Física pels seus treballs en el camp de l'electrònica quàntica, basat en els principis del màser-làser.

## Premis i distincions

* Premi Nobel de Física (1964)
* Heroi del Treball Socialista (2)
* Medalla d'Or Lomonóssov (1987)
* Orde del Mèrit de la Pàtria de 2a classe
* Orde de Lenin (5)
* Orde de la Guerra Patriòtica de 1a classe
* Orde de la Bandera Roja del Treball
* Medalla del Centenari de Lenin
* Medalla de la victòria sobre Alemanya en la Gran Guerra Patriòtica 1941-1945
* Medalla del 20è Aniversari de la Victòria en la Gran Guerra Patriòtica
* Medalla del 30è Aniversari de la Victòria en la Gran Guerra Patriòtica
* Medalla del 40è Aniversari de la Victòria en la Gran Guerra Patriòtica
* Medalla per la Tasca Meritòria durant la Gran Guerra Patriòtica de 1941-1945
* Medalla dels Treballadors Veterans
* Medalla del 50è Aniversari de les Forces Armades Soviètiques
* Medalla del 800è Aniversari de Moscou
* Medalla del 850è Aniversari de Moscou
* Premi Lenin (1959)
* Premi Estatal de l'URSS (1980)
* Premi Estatal de la Federació Russa (1998)

## Enllaços externs

* «Aleksandr Mikhàilovitx Prókhorov» (en anglès). The Nobel Prize. The Nobel Foundation.
# Texas Tennis Open

El Torneig de Dallas, conegut oficialment com a Texas Tennis Open, fou un torneig de tennis professional que es disputà anualment sobre pista dura al Hilton Lakes Tennis & Sports Club de Grapevine, prop de Dallas, Texas, Estats Units. Estigué inclosa en la categoria International Tournaments del circuit WTA femení i se celebrava la setmana abans de l'US Open.
El torneig es va crear l'any 2011 però només se'n van celebrar dues edicions, ja que el 2013 es va cancel·lar per raons econòmiques.

## Palmarès
### Individual femení

| Any | Campiona | Finalista | Resultat |
| 2012 | Roberta Vinci | Jelena Janković | 7−5, 6−3 |
| 2011 | Sabine Lisicki | Aravane Rezaï | 6−2, 6−1 |

### Dobles femenins

| Any | Campiones | Finalistes | Resultat |
| 2012 | Marina Erakovic Heather Watson | Līga Dekmeijere Irina Falconi | 6−3, 6−0 |
| 2011 | Alberta Brianti Sorana Cîrstea | Alizé Cornet Pauline Parmentier | 7−5, 6−3 |

## Enllaços externs

* Web oficial (anglès)
* Perfil del torneig a la WTA (anglès)
Dallas :
2011
2012 :
# Saint-Vran

Saint-Vran (en bretó Sant-Vran, gal·ló Saent-Veran) és un municipi francès, situat a la regió de Bretanya, al departament de Costes del Nord. L'any 2004 tenia 690 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 843 | 876 | 819 | 765 | 672 | 688 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Armelle Dessaude | PS |

## Enllaços externs

* Pàgina oficial (en francès)
# Harlem Shake

El "Harlem Shake" és un fenomen d'Internet basat en vídeos virals que va començar a guanyar fama a finals de gener de 2013, després del llançament d'un vídeo al YouTube pel blogger còmic Filthy Frank. El vídeo original va ser publicat el 30 de gener de 2013 i contenia un recull còmic. A partir d'ell es va elaborar el posterior vídeo amb el gag original ampliat. El vídeo definitiu amb el format actual es va originar a Queensland, Austràlia després que cinc adolescents australians coneguts com ' The Sunny Coast Skate 'creessin el vídeo, The Harlem Shake v1 (TSCS original), es va fer viral a Youtube.

## Característiques

En els vídeos es reprodueix el tema Harlem Shake, una composició de música electrònica obra dels productors Dj Baauer & Jeo Art, que utilitza modificacions de la veu de l'ex cantant de Reggaeton Héctor el Father (en la frase "amb els terroristes") i de Plastic Little (en la frase "then do the Harlem shake"). Els vídeos van acompanyats d'un particular ball, que no s'ha de confondre amb el ball original Harlem Shake. Normalment, cada vídeo comença amb una persona, sovint emmascarada, ballant el tema en solitari durant 15 segons, envoltat per altres persones que no presten atenció. Amb el canvi de ritme hi ha un tall i sobtadament tota la multitud balla durant altres 15 segons, fent moviments estrambòtics sovint lleugers de roba o en indumentàries o disfresses absurdes i portant accessoris estranys.
L'èxit del vídeo s'atribueix a la ruptura present i a la seva curta durada. El fenomen s'ha estès a causa del gran nombre de gent imitant i publicant vídeos similars. En els primers nou dies del fenomen més d'11.000 versions del meme van ser pujades a YouTube, obtenint més de 44 milions de visionats, amb una mitjana de 4.000 noves variants per dia més o menys.

## Vegeu també

* Mannequin challenge

## Referències

* ↑ Rodriguez, Salvador «Eight things killing the Harlem Shake». The Los Angeles Times, 16-02-2013.
* ↑ Goodman, Will «"The Harlem Shake" phenomenon keeps going strong (with grandmas and military)». CBS News, 12-02-2013 [Consulta: 12 febrer 2013].
* ↑ «Harlem Shake meme obscuring dance's history, critics argue». cbcnews, 18-02-2013.
* ↑ «Inventor of Harlem Shake Interview». InsideHoops, 13-08-2003. [Consulta: 15 febrer 2013].
* ↑ Mallenbaum, Carly «'Harlem Shake' videos stir up YouTube». USAToday, 13-02-2013 [Consulta: 15 febrer 2013].
# Colchester (Vermont)

Colchester és una població dels Estats Units a l'estat de Vermont. Segons el cens del 2000 tenia 16.986 habitants.

## Demografia

Segons el cens del 2000, Colchester tenia 16.986 habitants, 6.144 habitatges, i 4.184 famílies. La densitat de població era de 177,8 habitants per km².
Dels 6.144 habitatges en un 34,1% hi vivien nens de menys de 18 anys, en un 55,2% hi vivien parelles casades, en un 8,8% dones solteres, i en un 31,9% no eren unitats familiars. En el 22,2% dels habitatges hi vivien persones soles el 5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 2,96.
Per edats la població es repartia de la següent manera: un 22,6% tenia menys de 18 anys, un 16,2% entre 18 i 24, un 32,1% entre 25 i 44, un 22,7% de 45 a 60 i un 6,4% 65 anys o més.
L'edat mediana era de 33 anys. Per cada 100 dones de 18 o més anys hi havia 95 homes.
La renda mediana per habitatge era de 51.429 $ i la renda mediana per família de 58.358 $. Els homes tenien una renda mediana de 38.268 $ mentre que les dones 30.880 $. La renda per capita de la població era de 22.472 $. Entorn del 5,4% de les famílies i el 6,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Colchester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Colchester». American Fact Finder. Oficina del Cens dels Estats Units, 12-01-2010.
# Washington Square Park

Washington Square Park és un parc de la ciutat de New York, situat al sud de l'illa de Manhattan. És a prop de la Universitat de Nova York al barri de Greenwich Village, el que li val de ser sovintejat per una població una mica marginal, intel·lectual i no conformista. Als anys 1980, s'hi trobaven igualment molts revenedors de droga.
Washington Square ha estat realitzat el 1826, a l'emplaçament d'un antic cementiri.
El parc és equipat amb taules de joc d'escacs, on es poden veure els jugadors enfrontar-se davant un gran públic. Washington Square és un dels llocs més populars del sud de Manhattan, la gent hi vagareja i s'hi troba. El parc té de fet poca verdor, a banda d'arbres i parterres de flors, és gairebé completament pavimentat però posseeix algunes estàtues i monuments:
* l'arc de triomf dedicat a George Washington, veritable símbol del parc ha estat transformat el 1895, a partir dels dibuixos de Stanford White, per celebrar el centè aniversari de la inauguració de New York per George Washington. Originalment, era fet de fusta i de cartró. Els treballs per reconstruir-lo en betó i marbre s'han estès de 1890 a 1895. S'hi van afegir escultures suplementàries entre 1916 i 1918. Avui, els estudiants de la universitat de Nova York desfilen sota l'arc, durant la cerimònia d'entrega de diplomes. L'arc ha estat objecte d'una renovació entre 2002 i 2004, amb un pressupost de 2,7 milions de dòlars.
* una font envoltada de basses.
* una estàtua de Giuseppe Garibaldi realitzada per Giovanni Turini, oferta pels italians de New York el 1888.

## Referències

* ↑ (anglès) Washington Square Arch : a triumph The Daily Plant, New York City Department of Parks and Recreation

## Vegeu també

* Judson Memorial Church
# Trelew

Trelew és una ciutat de la Patagònia argentina dins la província de Chubut al sud de l'Argentina, es troba al Vall del riu Chubut. La immigració gal·lesa va ser molt important a la ciutat.
El 2001 tenia 89.547 habitants i el 2010 99.201 Trelew és un centre comercial, industrial i de serveis per a la regió del voltant. El seu aeroport internacional es diu Almirante Zar (codi REL/SAVT).
Abans, la ciutat tenia la Torre Omega Trelew, una de les més altes del món amb gairebé 400 m d'alçada. La ciutat de Trelew també serveix com a base per a activitats turístiques de rellevància nacional i internacional durant tot l'any, connectant punts de gran interès turístic com Península Valdés, Museu Paleontològic Egidio Feruglio, Punta Tombo, Gaiman, dic Florentino Ameghino i altres.

## Història

Es va començar a formar el 1886, quan es sanciona la Llei N º 1539 el 20 d'octubre d'aquest any (data que es pren com l'aniversari de la ciutat), sota l'impuls de la immigració gal·lesa de finals de segle xix que va col·laborar amb l'estesa del Ferrocarril Central del Chubut.
El seu nom, que significa "Poble de Luis" en idioma gal·lès, fa referència a Lewis Jones (Tre: poble en gal·lès i Lew: apòcope de Lewis), un dels primers colonitzadors.
La ciutat és reconeguda per la història argentina del segle XX per ser l'escenari de l'assassinat de 16 membres de diferents organitzacions armades peronistes i d'esquerra per marins dirigits pel capità de corbeta Luis Emilio Sosa. Els successos van tenir lloc a la matinada del 22 d'agost de 1972, a la Base Aeronaval Almirante Zar, una dependència de l'Armada Argentina propera a la ciutat i són coneguts amb el nom de Massacre de Trelew.

## Clima

Trelew té un clima semiàrid. La ciutat rep anualment menys de 210 mm de pluviometria (210 litres) però la seva evapotranspiració és relativament baixa i compensa en part l'aridesa. El mes més fred és juliol (hivern austral) amb temperatures mitjanes màximes de 12.3 °C i les mínimes de 0.9 °C. El gener les màximes són de 29.3 °C i les mínimes de 14,4 °C, Les pluges són molt homogènies durant tots els mesos de l'any, el mínim són 10.1 mm de mitjana en diversos mesos i el màxim de 28.3 mm a l'abril.

## Referències

* ↑ «Censo 2010: Provincia del Chubut por departamento». INDEC. Arxivat de l'original el 2012-09-01. [Consulta: 18 febrer 2013].
* ↑ http://www.patagonia.com.ar/Trelew/119_Breve+historia+de+Trelew.html
* ↑ La Pasión según Trelew, Espejo de la Argentina, (c) 1997, Editorial Planeta Argentina S.A.I.C.; Third Edition: April 2000, Buenos Aires, ISBN 950-742-859-3
* ↑ http://www.smn.gov.ar/?mod=clima&id=30&provincia=Chubut&ciudad=Trelew

## Enllaços externs

* Trelew - Lloc web oficial (castellà)
* web turística (castellà)
* Trelew a Wikimapia
# Alòs

«Alòs» té aquests significats:
* Toponímia:
** Alòs (Arieja), municipi francès al departament d'Arieja (regió de Migdia-Pirineus)
** Alòs (Provença), municipi francès al departament dels Alps de l'Alta Provença (regió de Provença – Alps – Costa Blava)
** Alòs de Balaguer, municipi de la comarca de la Noguera (província de Lleida)
** Cantó d'Alòs-Cormarç, cantó francès al districte de Castelana (departament dels Alps de l'Alta Provença)
** Casa Alòs, edifici a cavall entre l'estil modernisme i el noucentisme
** Coll d'Alòs, port de muntanya als Alps, al departament dels Alps de l'Alta Provença (França)
** Alós d'Isil, entitat de població de l'EMD d'Isil i Alós, al municipi d'Alt Àneu de la comarca del Pallars Sobirà
** Palau Alòs o Palau dels Marquesos d'Alòs, casa senyorial al carrer de Sant Pere Més Baix de Barcelona
* Biografies:
** Antoni d'Alòs i de Rius (Moià, 1693 - Barcelona, 1780), militar filipista i primer marquès d'Alòs
** Josep d'Alòs i de Ferrer (Barcelona, 1653-1720), jurista partidari de Felip V en el conflicte de la Guerra de Successió
** Josep Francesc d'Alòs i de Rius (Barcelona, 1689 - ?), magistrat filipista
** Josep Maria Alòs i Martínez (Barcelona, 1929), activista social vinculat des de jove al moviment veïnal, associatiu i cultural del barri del Poblenou
** Marta Alòs i López (Lleida, 1960), escriptora i política catalana
** Ramon d'Alòs-Moner i de Dou (Barcelona, 1885 – 1939), erudit i bibliotecari historiador de la cultura
* Miscel·lània: Marquesat d'Alòs, títol nobiliari creat el 1736 pel rei de Nàpols i Sicília, Carles VII per a don Antoni d'Alòs i de Rius
# Teonàs

Teonàs va ser el setzè patriarca d'Alexandria, des de l'any 282 al 300.
D'aquest Teonàs en en queden poques notícies. Eusebi de Cesarea diu que Màxim, que havia ocupat el càrrec episcopal a Alexandria durant divuit anys després de la mort de Dionís, va ser succeït per Teonàs, que va mantenir el càrrec durant dinou anys. D'ell es coneix una famosa carta a Llucià, el Prepòsit (camarlenc) en cap i favorit l'emperador Dioclecià. Aquesta epístola és una carta que aconsella a Llucià sobre els deures del seu càrrec, i es va publicar per primera vegada al Spicilegium de Luc d'Achery, i de nou a la Bibliotheca d'Antoine Galland. No es dona el nom de l'emperador, ni la mateixa carta ens diu qui era el bisbe Teonàs que la va escriure. D'aquí que alguns hagin suposat que l'autor era un altre Teonàs, bisbe de Cízic. I alguns, com Cave, han pensat que l'emperador en qüestió era Constanci Clor. Alguns autors consideren que la carta és una falsificació. Va morir l'any 300.
Teonàs, considerat sant, es commemora al Martirologi romà el dia 27 d'agost. Sant Atanasi en la seva apologia a Constantí parla d'una església que el seu successor, Alexandre, va dedicar a Teonàs.

## Referències

* ↑ «Theonas». Previous patriarchs. Patriarchate of Alexandria. [Consulta: 29 agost 2023].
* ↑ Bacchus, F. J. «Theonas». Catholic Encyclopedia. [Consulta: 29 agost 2023].

## Enllaços externs

* St. Theonas bishop of Alexandria, confessor. Lives of the saints [Consulta 29 d'agost de 2023]
# Mungüi

Mungüi (en rus: Мунгуй) és un poble (un possiólok) del krai de Krasnoiarsk, a Rússia, que en el cens del 2010 tenia 11 habitants. Pertany al districte de Dudinka.

## Referències

* ↑ «Территории Красноярского края». Arxivat de l'original el 2013-05-04. [Consulta: 25 abril 2013].